Մելիք Մանուկյանի եղբոր՝ Ռոբերտ Մանուկյանի կալանքի որոշումը բողոքարկվել է. փաստաբան - Լուրեր Հայաստանից - Թերթ.am
Մելիք Մանուկյանի եղբոր՝ Ռոբերտ Մանուկյանի կալանքի որոշումը բողոքարկվել է. փաստաբան
18:26 • 14.08.19
Գործարար, ԱԺ նախկին պատգամավոր Մելիք Մանուկյանի եղբոր՝ Ռոբերտ Մանուկյանի կալանքի որոշումը բողոքարկվել է: Այս մասին Tert.am-ի հետ զրույցում ասաց Ռոբերտ Մանուկյանի փաստաբան Վահե Դանիելյանը:
«Բողոքարկել ենք, սակայն այս պահին դեռևս չեմ կարող ասել, թե երբ կկայանա առաջին նիստը»,- ասաց Դանիելյանը:
Հիշեցնենք, որ գործարար Մելիք Մանուկյանի՝ «Շշի Մելոյի» նկատմամբ կատարված սպանության փորձից հետո հարուցվեց քրեական գործ, կալանավորվեց տուժողի հարազատ եղբայրը՝ գործարար Ռոբերտ Մանուկյանը:
Նշենք, որ Ռոբերտ Մելքոնյանին մեղադրանք է առաջադրվել իշխանության ներկայացուցչի նկատմամբ բռնություն գործադրելու, արդարադատության իրականացմանը և քննությանը խոչընդոտելու համար։ Նա բերման է ենթարկվել Երևան-Սևան ավտոճանապարհին տեղի ունեցած պայթյունի վայրից: